Mutapainin ystävät

Mutapainin ystävät on suomalainen Yleisradion tuottama vuosina 1984–1985 valmistunut kahdeksanosainen sketsiviihdesarja. Se on saman käsikirjoittajajoukon jatko sketsiviihdesarjalle Velipuolikuu.Annala 2006, s. 119.

Sarjan suunnittelu
Velipuolikuun saaman suosion myötä Yleisradio että yleisö kaipasivat lisää "Petelius-viihdettä". Sarjan tekijöiden mukaan, oli millainen uusi sarja millainen tahansa, sitä tultaisiin vertaamaan Velipuolikuuhun. Peteliuksen mukaan tekijäjoukko halusi luoda aivan uudenlaisen sarjan, jossa olisi pidempiä sketsejä. Sarjassa oli Velipuolikuuhun verrattuna myös paljon mustaa huumoria sisältäviä sketsejä.

Sarjan nimen Mutapainin ystävät keksi ohjaaja Kyrönseppä. Sketsejä suunniteltiin, ja valmisteltiin huolella Kyrönsepän puutarhassa Helsingin Kumpulassa. Jukka Vieno oli tuonut ensimmäiseen suunnittelupalaveriin 120 tekstiliuskaa erilaisia sketsejä. Hän heitti saman tien roskiin ne sketsit, jotka eivät toimineet. Sarjaa kuvattiin myös huomattavasti enemmän studion ulkopuolella kuin edeltäjäsarjaansa.Annala 2006, s. 120.  

Sarjan päähenkilöt
pienoiskuva|Oikealla Mutapainin ystävien valintamyymälä-sketseissä Kari Heiskasen esittämän Arden käyttämä asukokonaisuus. Sen on suunnitellut Satu-Marja Nygren.
Sarjan juontojen ja musiikkiesitysten kehys sijoittuu valintamyymälän lavasteisiin. Petelius ja Heiskanen esittävät juontajahahmoja, yläkoulumaisia koijareita Tapia ja Ardea, jotka käyttävät puheessaan huolettomasti nuorisoslangia. Juonnoissa he muun muassa valmistavat sukkamehusta teetä ja testaavat lattiavahanesteitä juomalla niitä. Ilkka Heiskanen esittää jännittynyttä tosikkoa Huttusta, Eeva Litmanen äidinvaistoista Ragnia, ja Kati Bergman vaiteliasta Ritua, joka on Tapin ja Arden päiväunien kohde. Kaikki valintamyymälän henkilöt ovat sonnustautuneet kaupanmyyjän valkeaan takkiin sekä yliräikeisiin housuihin tai hameisiin.

Sketsien esittelyä

Ahdistelija kaupassa
Kaupassa alkoholin vaikutuksen alaisena oleva mies alkaa ahdistella jonossa seisovaa naista, joka ei ole kuulevinaan miehen puheita. Avuksi rientää jonon edessä oleva mies. 

Ensimmäinen naispappi
Toimittaja (Ilkka Heiskanen) haastattelee Suomen ensimmäistä naispappia (Petelius). Sketsissä otettiin kantaa Suomen evankelis-luterilaisessa kirkossa käytyihin keskusteluihin naispappeudesta. Sarjan ensiesityksen aikaan (1985) Suomessa ei oltu naispappeutta vielä hyväksytty. 

Hulttionuori
Bussipysäkillä on kaksi miestä, kunnes paikalle saapuu punktyylinen nuori mies. Miehet alkavat haastaa riitaa punktyyliselle miehelle ja tilanne lopulta eskaloituu tiettyyn tilanteeseen.

Kylkiäinen ja Myyryläinen
Siamilaiset kaksoset Kylkiäinen ja Myyryläinen hakevat työpaikkaa. Työpaikan haastattelija on alussa epäileväinen työnhakijoille. Sketsissä otetaan kantaa työnhakijoiden syrjintään.

Köyliön hevossiittola ja ori Sultan
Ilkka Heiskasen esittämä juontaja esittelee Köyliön hevossiittolassa olevan ori Sultanin valmistautumista astutukseen. Astutukseen valmistautuessa hevoselle tarjotaan aperitiiviksi viinaa, harjausta sekä näytetään pornolehtiä eli ”noposia”. Petelius on kertonut, että erikoinen synonyymi on lähtöisin muusikkoslangissa käytetystä sanasta ”noponen”.Annala 2006, s. 121. 

Opi Japania kotona
Parodia kielten opetusohjelmista.

Paavo Haavikon haastattelu
pienoiskuva|Kari Heiskanen esittämässä kovasti humaltunutta Juha ”Watt” Vainion näköistä kirjailija Paavo Haavikkoa. Haastattelijaa esittää Pirkka-Pekka Petelius.
Peteliuksen esittämä toimittaja haastattelee kovasti humaltuneen Juha ”Watt” Vainion näköistä kirjailija Paavo Haavikkoa (Heiskanen), joka sokeltaa omiaan ja kertoo käyneensä muun muassa sienessä ”Lellen” kanssa. Heiskanen on kertonut jälkeenpäin sketsistä, että ”siihen aikaan tuntui siitä, että Haavikko on maan ainoa todellinen intellektuelli. Hänet nostettiin jo tuolloin sellaiselle jalustalle, että viime kädessä oli samantekevää, minkä näköinen mies sieltä saapuu Haavikkona, koska brändi oli niin vahva”.

Slutku Huja
Jugoslavialainen popkvintetti Slutku Huja hurjistelee lysmyisellä Škodalla ympäri Helsinkiä. Bändi rokkaa ilmakitaroin rautatien kävelysillalla ja kurvaa Valintataloon ostoksille. Aikansa itäblokkiyhtyeitä parodioivassa levymainossketsissä taustalla soi The Shadowsin ”Shadoogie”.

Tulevaisuuden orvot
1980-luvun uutis- ja ajankohtaisohjelmia parodioiva sketsi. Peteliuksen esittämä toimittaja haastattelee valintamyymälässä olevia veljeksiä Mauri (Kari Heiskanen) ja Esko Kannikkaa (Ilkka Heiskanen), jotka kertovat tuntemuksistaan. Sketsin kirjoittaja Jukka Vieno luonnehtii että ”kyseisissä ohjelmissa oli yleensä hyvin pateettinen, ja ongelmapitoinen lähestymistapa. Nähtiin, haettiin ja löydettiin ongelmia - tietysti oikeita ongelmia oli, mutta asenteeltaan ohjelmat oli kuin valmistautumista tuomionpäivään”.

Ulkoministeri
Peteliuksen esittämä toimittaja haastattelee ulkoministeriä (Heiskanen), joka on saapunut Etelä-Afrikasta. Kiihkeällä päällä oleva ulkoministeri ei peittele kokemuksistaan matkalla. Etelä-Afrikassa oleva rotuerottelu on ministerin mielestä mennyt sietämättömälle tasolle. Hän muun muassa matkalla on tutustunut elämään mustille määrätyillä asuinalueilla eli bantustaneissa. Sketsissä otettiin kantaa Etelä-Afrikassa aikoinaan vallinneeseen apartheidiin.

Uutistenlukija
Uutistenlukija (Kari Heiskanen) puhuu samalla tavalla työssä kuin kotona. Kotioloissa hän puhuu slangia, mutta säilyttää saman puhetyylin keskustellessaan juopolle vaimolleen ja narkkaripojalleen. Uutistenlukija muistuttaa ulkonäöltä kovasti Yleisradion uutisankkuria Heimo Tauriaista. Sketsissä käsiteltiin julkisen "käytöskoodin ja privaattiminän suhdetta", jonka Heiskanen on kertonut olevansa yksi lempiaiheistaan.

Muita sketsejä sarjassa
 Anssi Kukkonen
 Hannu-Pekka Hänninen
 Heavybändi Arsenik
 ”Henrikistä analyysi”
 Hylkyläinen (Aki Kaurismäki-parodia)
 Hypnotisoija Oliver ja kajaaninpoika Teuvo
 Humoristiset tanssiesitykset
 Jarna-tarinakilpailu
 Jo osittain kadonnuttua kansallista Kahjo-perinnettä etsimässä
 Metromutantti
 Merkonomin hihitys
 Monologit
 Myyrä bussissa
 Puhuva kaktus Paavo Nurmi
 Suomen Säätytalo
 Tietoiskut

Sarjan musiikki
Sarjaan tehtiin Velipuolikuuhun verrattuna "moderneja popballadeja". Kappaleita sävelsivät Kari Kyrönseppä, Jukka Linkola, Pave Maijanen ja Esa Helasvuo.  Suurimman osan sarjan musiikkiesityksistä esittivät Pirkka-Pekka Petelius ja Kati Bergman.

Pirkka-Pekka Petelius levytti sarjan kappaleet "Kauniita kesäpäiviä" ja "Ööliä läikkyy" albumilleen Pimpparauta. Sarjan viimeisessä jaksossa lopputekstien jälkeen olevan musiikkiesityksen "Yhtenä yönä" Pirkka-Pekka Petelius on esittänyt vain televisiosarjassa, mutta kappaleen on levyttänyt myöhemmin sen säveltäjä Pave Maijanen itse. Petelius on kertonut jälkeenpäin, että kappaleen esittäminen oli vaikeaa, koska sen aihe kosketti häntä henkilökohtaisesti.

Musiikkiesitykset
Jokaisen jakson aloittaa sarjan tunnuskappale Kuraa-Uraa!. Kappale soi myös jaksojen 1 sekä 3–7 lopputekstien aikana.

 Jakso Musiikkiesitys  Esittäjät 1.  Kauniita kesäpäiviäMä jäin koukkuun  Pirkka-Pekka PeteliusKati Bergman (mukana myös Pirkka-Pekka Petelius, Kari Heiskanen ja Ilkka Heiskanen) 2.  Lähti kerran AatamiAria au Jardin  Kati Bergman (mukana myös Pirkka-Pekka Petelius, Kari Heiskanen ja Ilkka Heiskanen)Kati Bergman (mukana myös Pirkka-Pekka Petelius, Kari Heiskanen ja Ilkka Heiskanen) 3.  Banana SplitTahdon nähdä Napolin  Kati Bergman & Pirkka-Pekka PeteliusIlkka Heiskanen & Kati Bergman 4.  Kreeta ja Hannu  Kati Bergman & Pirkka-Pekka Petelius (mukana myös Kari Heiskanen, Ilkka Heiskanen ja Eeva Litmanen) 5.  Kummaa Mauno  Kari Heiskanen & Pirkka-Pekka Petelius (mukana myös Ilkka Heiskanen) 6.  Yön kimalainenTahdoin kuolla Panamassa  Kati BergmanKari Heiskanen (mukana myös Kati Bergman, Ilkka Heiskanen, Eeva Litmanen ja Pirkka-Pekka Petelius) 7.  Pöpilään  Kati Bergman, Ilkka Heiskanen, Kari Heiskanen, Eeva Litmanen ja Pirkka-Pekka Petelius 8.  Ööliä läikkyyYhtenä yönä  Pirkka-Pekka Petelius (mukana myös Ilkka Heiskanen ja Eeva Litmanen)Pirkka-Pekka Petelius

Esitysajat
 Jakso Jakson nimi Ensiesitys 1. Molskis ja savea silmään 15.12.1984 2.  Kuraa - uraa  29.12.1984 3.  Nyt on vuorossa lattiavahat  12.01.1985 4.  Tuoreita gliseitä  26.01.1985 5.  Nenä - monipuolinen  09.02.1985 6.  Supistukset uhkaavat  23.02.1985 7.  Kuraa - kuraa 09.03.1985 8.  Tunnelmoidaan, rakas  23.03.1985  Mutapainin ystävien laulut  07.12.1985 
Sarja ensiesitettiin vuosina 1984–1985. Joulukuussa 1985 esitettiin koosteohjelma Mutapainin ystävien laulut, joka sisälsi sarjan parhaita sketsejä ja musiikkiesityksiä. Sarja esitettiin uusintana ensimmäisen kerran vuonna 1998. Toisen kerran sarja esitettiin uusintana vuonna 2004. Myöhemmin sarjaa on esittänyt uusintana Yle Teema.

Sarja on kuulunut myös 16. joulukuuta 2025 lähtien suoratoistopalvelu Yle Areenan valikoimaan.

Julkaisut
Yle Tallennemyynti julkaisi vuonna 1999 koosteohjelman Mutapainin ystävien laulut kirjastotallenteena.  

Sarja julkaistiin DVD:nä vuonna 2009 Pan Visionin julkaisemana. DVD sisältää kaikki kahdeksan alkuperäistä jaksoa, sekä koosteohjelman Mutapainin ystävien laulut.

Lähteet


Viitteet

Aiheesta muualla
 Yle Areena: Mutapainin ystävät
  (artikkeli sisältää sarjassa esitettyjä sketsejä)

Luokka:1980-luvun suomalaiset sketsisarjat
Luokka:Yle TV1:n televisio-ohjelmat